Diari Oficial de la Generalitat Valenciana


Sumari del DOGV 6818, del 13-07-2012 (2012/6699)

Notificació de resolució sobre declaració d'interés comunitari. Expedient número DIC-06/0274 Altea.
---------------------------------------------------------------------------------------------------

### Dades del document

Número de DOGV
:   6818

Data del DOGV
:   13-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6699


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient número DIC-06/0274 Altea. [2012/6699]  
Com han resultat infructuoses les gestions realitzades per a fer la notificació dirigida a Manuel Font Sánchez, en representació de Depósitos y Piscinas Levante, SL, en el domicili que figura en la seua sol·licitud de declaració d'interés comunitari per a la implantació de l'activitat d'exposició i venda de piscines prefabricades a Altea, d'acord amb el que preveu l'article 59 de la Llei de Règim Jurídic de les Administracions Públiques, es porta a efecte per este edicte.  
  
Acte que es notifica:  
«Vist l'expedient promogut per Depósitos y Piscinas Levante, SL, de sol·licitud de declaració d'interés comunitari per a la implantació de l'activitat d'exposició i venda de piscines prefabricades, en sòl no urbanitzable, partida l'Olla, polígon 4, parcel·la 42, del municipi d'Altea i de conformitat amb els antecedents de fet següents:  
1. Amb data 31 de març de 2006 s'ha presentat declaració d'interés comunitari per a la implantació de l'activitat d'exposició i venda de piscines prefabricades a la partida l'Olla, polígon 4, parcel·la 42, del municipi d'Altea.  
2. El sòl on es pretén implantar l'activitat està classificat pel planejament vigent al municipi d'Altea com a sòl no urbanitzable comú.  
  
3. A la vista de la documentació aportada, es desprén que en una superfície de 2.588 m² es pretén realitzar l'activitat d'exposició i venda de piscines prefabricades. Les piscines estaran soterrades a nivell de sòl i la caseta de venda i informació se situaran en la zona plana que està lliure de vegetació.  
4. En l'expedient no consta l'emissió d'informe municipal, sol·licitat des del Servici Territorial d'esta Conselleria a Alacant, amb data 21 d'octubre de 2006.  
5. Amb data 11 de setembre de 2009 el Servici Territorial d'Ordenació del Territori d'Alacant emet un informe desfavorable respecte a esta sol·licitud de declaració d'interés comunitari, i es proposa la inadmissió a tràmit.  
6. Amb data 4 de desembre el Servici de Coordinació Territorial de la Direcció General d'Urbanisme, basant-se en les dades aportades en l'informe remés pel Servici Territorial, emet un informe en relació amb les seues competències de supervisió i coordinació i a fi de la determinació dels criteris i de les directrius de política urbanística i de sòl.  
  
Fonaments de dret  
1. Per a resoldre sobre esta sol·licitud té atribució el conseller de Medi Ambient, Aigua, Urbanisme i Habitatge, segons establix l'article 6.j del reglament dels òrgans territorials i urbanístics de la Generalitat, aprovat pel Decret 162/2007, de 21 de setembre.  
  
2. La sol·licitud a què es referixen estes actuacions s'ha de resoldre a la llum del que establix l'article 37 de la Llei 10/2004, de 9 de desembre, de la Generalitat, de Sòl No Urbanitzable, que assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit aquelles iniciatives que no s'ajusten als pressupostos exigits per eixa llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, assenyala que l'administració pot resoldre la inadmissió de les sol·licituds de reconeixement de drets no previstes en l'ordenament jurídic o manifestament faltades de fonament.  
  
3. Prenent com a base els antecedents citats, s'observa que l'actuació pretesa, incomplix la parcel·la mínima exigida pel planejament municipal. No obstant això, també es comprova que l'activitat sol·licitada no està prevista en la Llei 10/2004, de 9 de desembre, del Sòl No Urbanitzable, a la vista de tot això s'ha de concloure la incompatibilitat del que sol·licita tant amb la Llei 10/2994, de 9 de desembre, sobre Sòl No Urbanitzable, així com amb el planejament municipal vigent, i com en cap cas l'actuació pretesa podria ser objecte de declaració d'interés comunitari, resulta pertinent no admetre a tràmit la sol·licitud formulada, ja que siga quina siga la documentació que poguera aportar-se a l'expedient al llarg de la tramitació, en res podria variar-se esta consideració inicial.  
L'anterior circumstància va ser posada de manifest al promotor de l'actuació per mitjà d'un escrit de 25 d'agost de 2006, notificat amb data 4 de setembre del mateix any, a fi que, d'acord amb el que preceptua l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 15 dies al·legara el que estimara convenient en defensa dels seus interessos. Transcorregut el dit termini, no consta la presentació d'al·legacions.  
Per tot això, s'observa la incompatibilitat d'allò que s'ha sol·licitat amb els preceptes i les normes esmentades de pertinent aplicació en matèria d'urbanisme, resolc:  
Únic  
Inadmetre a tràmit la sol·licitud formulada per Depósitos y Piscinas Levante, SL, de sol·licitud de declaració d'interés comunitari per a la implantació de l'activitat d'exposició i venda de piscines prefabricades, en sòl no urbanitzable, partida l'Olla, polígon 4, parcel·la 42, del municipi d'Altea.  
Contra esta resolució, que posa fi a la via administrativa, podrà interposar-se recurs de reposició, davant del conseller de Medi Ambient, Aigua, Urbanisme i Habitatge, en el termini d'un mes, comptador des de l'endemà de ser notificada, d'acord amb el que establixen els articles 116.1 i 117.1 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'esta, de conformitat amb allò que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjuí que els interessats puguen exercitar qualsevol altre recurs que estimen oportú.»  
  
València, 19 de juny de 2012.- El director general d'Avaluació Ambiental i Territorial: Juan Giner Corell.